
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 252 

1 Δεκεμβρίου 2014 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

167. Τροποποίηση του π.δ. 114/2010 «Καθιέρωση ενι¬ 
αίας διαδικασίας αναγνώρισης σε αλλοδαπούς 
και ανιθαγενείς του καθεστώτος του πρόσφυγα 
ή δικαιούχου επικουρικής προστασίας σε συμ¬ 
μόρφωση προς την Οδηγία 2005/85/ΕΚ του Συμ¬ 
βουλίου «σχετικά με τις ελάχιστες προδιαγρα¬ 
φές για τις διαδικασίες με τις οποίες τα κράτη 
μέλη χορηγούν και ανακαλούν το καθεστώς του 


πρόσφυγα» (I 326/13.12.2005)» (Α' 195). 1 

168. Ίδρυση Υπηρεσίας Εξωτερικής Ασφάλειας Κατα¬ 
στήματος Κράτησης Γ' τύπου Δομοκού και κα¬ 
τάρτιση Κανονισμού Λειτουργίας αυτής. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 167 

Τροποποίηση του π.δ. 114/2010 «Καθιέρωση ενιαίας δια¬ 
δικασίας αναγνώρισης σε αλλοδαπούς και ανιθαγε- 
νείς του καθεστώτος του πρόσφυγα ή δικαιούχου 
επικουρικής προστασίας σε συμμόρφωση προς την 
Οδηγία 2005/85/ΕΚ του Συμβουλίου «σχετικά με τις 
ελάχιστες προδιαγραφές για τις διαδικασίες με τις 
οποίες τα κράτη μέλη χορηγούν και ανακαλούν το 
καθεστώς του πρόσφυγα» (I 326/13.12.2005)» (Α' 195). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις α) του άρθρου 1 παρ. 1 του ν. 1338/1983 
«Εφαρμογή του Κοινοτικού Δικαίου» (Α 34), όπως τρο¬ 
ποποιήθηκε με το άρθρο 6 παρ. 1 του ν. 1440/1984 (Α 
70) και της παρ. 2 του ίδιου άρθρου, β) του άρθρου 3 
του ν. 1338/1983, όπως αντικαταστάθηκε με το άρθρο 
65 ν. 1892/1990 (Α 101), γ) του άρθρου 4 του ν. 1338/1983, 
όπως αντικαταστάθηκε με το άρθρο 6 παρ. 4 του ν. 1440/ 
1984 και τροποποιήθηκε με τα άρθρα 7 του ν. 1775/1988 
(Α 101), 31 του ν. 2076/1992 (Α 130), 19 του ν. 2367/1995 
(Α 261), 22 του ν. 2789/2000 (Α 21), 48 του ν. 3427/2005 
(Α 312) και 91 του ν. 3862/2010 (Α 113). 


2. Τις διατάξεις της παρ. 3 του άρθρου 5 του ν. 3907/2011 
«Ίδρυση Υπηρεσίας Ασύλου και Υπηρεσίας Πρώτης Υπο¬ 
δοχής, προσαρμογή της ελληνικής νομοθεσίας προς τις 
διατάξεις της Οδηγίας 2008/115/ΕΚ «σχετικά με τους 
κοινούς κανόνες και διαδικασίες στα κράτη μέλη για 
την επιστροφή των παρανόμως διαμενόντων υπηκόων 
τρίτων χωρών» και λοιπές διατάξεις» (Α' 7). 

3. Τ ις διατάξεις του π.δ. 184/2009 «Σύσταση Υπουργείου 
Προστασίας του Πολίτη και καθορισμός των αρμοδιο¬ 
τήτων του» (Α' 213). 

4. Τ ις διατάξεις του π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (Α' 134). 

5. Τις διατάξεις του π.δ. 113/2010 «Ανάληψη υποχρεώ¬ 
σεων από τους διατάκτες» (Α' 194), όπως τροποποιήθηκε 
και ισχύει. 

6. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, που 
κωδικοποιήθηκε με το άρθρο πρώτο του π.δ. 63/2005 
(Α' 98). 

7. Τις διατάξεις του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα π.δ. 88/2012 (Α' 143), 
94/2012 (Α' 149) και 98/2012 (Α' 160), 131/2012 (Α' 239) και 
118/2013 (Α' 152). 

8. Τις διατάξεις της υπ’ αριθ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στάί- 
κούρα» (Β' 2105). 

9. Τις διατάξεις της υπ’ αριθ. ΟΙΚ./38440/7537 από 
4-11-2014 κοινής απόφασης του Πρωθυπουργού και του 
Υπουργού Εργασίας, Κοινωνικής Ασφάλισης και Πρό¬ 
νοιας «Καθορισμός αρμοδιοτήτων των Υφυπουργών Ερ¬ 
γασίας, Κοινωνικής Ασφάλισης και Πρόνοιας Βασιλείου 
Κεγκέρογλου, Αντωνίου Μπέζα και Ιωάννη Πλακιωτάκη» 
(Β' 2972). 

10. Τις διατάξεις της υπ’ αριθ. Π23ΥΦΥΠ-17039/26-4-2013 
κοινής απόφασης του Πρωθυπουργού και του Υπουργού 
Εξωτερικών «Καθορισμός αρμοδιοτήτων Υφυπουργού 
Εξωτερικών Δημητρίου Κούρκουλα» (Β' 1036). 

11. Τις διατάξεις της υπ’ αριθ. 4062/25-7-2014 κοινής 
απόφασης του Πρωθυπουργού και του Υπουργού Εσω¬ 
τερικών «Ανάθεση αρμοδιοτήτων στον Υφυπουργό Εσω¬ 
τερικών Γεώργιο Ντόλιο» (Β' 2110). 

12. Το γεγονός ότι από τις διατάξεις του παρόντος 
διατάγματος δεν προκαλείται επιπρόσθετη δαπάνη σε 
βάρος του κρατικού προϋπολογισμού. 

13. Την υπ’ αριθμ. 269/2014 Γνωμοδότηση του Συμ¬ 
βουλίου της Επικράτειας, ύστερα από πρόταση του 
Υφυπουργού Εξωτερικών, του Αναπληρωτή Υπουργού 
Οικονομικών, του Υφυπουργού Εσωτερικών, των Υπουρ¬ 
γών Ανάπτυξης και Ανταγωνιστικότητας, Παιδείας και 
Θρησκευμάτων, του Υφυπουργού Εργασίας, Κοινωνικής 
Ασφάλισης και Πρόνοιας, των Υπουργών Δικαιοσύνης, 
Διαφάνειας και Ανθρωπίνων Δικαιωμάτων και Δημόσιας 
Τάξης και Προστασίας του Πολίτη, αποφασίζουμε: 

Άρθρο 1 

1. Το τρίτο και τέταρτο εδάφιο της παραγράφου 1 του 
άρθρου 14 του π.δ. 114/2010 (Α' 195), όπως το άρθρο αυτό 
αντικαταστάθηκε με την παράγραφο 12 του άρθρου 35 
του π.δ. 113/2013 (Α' 146), αντικαθίσταται ως εξής: 

«Μετά την υποβολή παραίτησης ο Διευθυντής της 
αρμόδιας αρχής εξέτασης, θέτει την υπόθεση στο αρ¬ 
χείο. Σε περίπτωση που ο προσφεύγων υποβάλει την 
παραίτησή του ενώπιον των Επιτροπών Προσφυγών, η 
πράξη αρχειοθέτησης εκδίδεται από την αρμόδια Επι¬ 
τροπή Προσφυγών. Η σχετική πράξη έχει βεβαιωτικό 
χαρακτήρα και δεν επιδίδεται στον αιτούντα. Σε πε¬ 
ρίπτωση επανεμφάνισης του ενδιαφερομένου με νέα 
αίτηση διεθνούς προστασίας, αυτή λογίζεται ως μετα¬ 
γενέστερη αίτηση». 

2. Το τελευταίο εδάφιο της παραγράφου 2 του άρθρου 
14 του π.δ. 114/2010 αντικαθίσταται ως εξής: 

«Οι ως άνω αποφάσεις επιδίδονται στον αιτούντα 
σύμφωνα με τις διατάξεις των άρθρων 47 και επόμενα 
του Κώδικα Διοικητικής Δικονομίας (ν. 2717/1999, Α' 97)». 

Άρθρο 2 

Η παράγραφος 4 του άρθρου 25 του π.δ. 114/2010, όπως 
η παράγραφος αυτή προστέθηκε με την περίπτωση β' 
της παραγράφου 17 του άρθρου 35 του π.δ. 113/2013 
(Α' 146), αντικαθίσταται ως εξής: 

«4.α. Προσφυγές που υποβάλλονται εκπρόθεσμα εξε¬ 
τάζονται σε προκαταρκτικό στάδιο από το Διευθυντή 
της αρμόδιας αρχής εξέτασης. 

β. Οι προσφυγές που υποβάλλονται εκπρόθεσμα, εισά- 
γονται προς εξέταση κατ’ ουσία στην αρμόδια Επιτροπή 
Προσφυγών με απόφαση του Διευθυντή της αρμόδιας 
αρχής εξέτασης, εφόσον ο προσφεύγων αποδεικνύει 
ότι κατά την εκπνοή της προθεσμίας υποβολής της 
προσφυγής συνέτρεχαν λόγοι ανωτέρας βίας, οι οποίοι 
δικαιολογούσαν το εκπρόθεσμο της υποβολής και ότι 
υπέβαλε αμελλητί την προσφυγή μετά τη λήξη των 
περιστατικών που συνιστούν τους λόγους ανωτέρας 
βίας. Η απόφαση του Διευθυντή επιδίδεται στον προ- 
σφεύγοντα σύμφωνα με το άρθρο 7 και χορηγείται εκ 
νέου δελτίο αιτήσαντος άσυλο. Οι Επιτροπές Προσφυ¬ 
γών δύνανται να εξετάζουν κατά προτεραιότητα τις 
προσφυγές που παραπέμπονται σε αυτές από το Διευ¬ 
θυντή της ως άνω αρχής, σύμφωνα με τις διατάξεις της 
παραγράφου 6 του άρθρου 26. 

γ. Σε περίπτωση που κατά την εξέταση της εκπρόθε¬ 
σμης προσφυγής από το Διευθυντή της αρμόδιας αρχής 
εξέτασης διαπιστωθεί ότι δεν συντρέχουν οι προανα- 
φερόμενες προϋποθέσεις, η προσφυγή απορρίπτεται 
ως απαράδεκτη και τίθεται οριστικώς στο αρχείο με 


σχετική απόφαση, η οποία επιδίδεται στον προσφεύ- 
γοντα σύμφωνα με το άρθρο 7». 

Άρθρο 3 

1. Η περίπτωση α' της παραγράφου 1 του άρθρου 26 
του π.δ. 114/2010, αντικαθίσταται ως εξής: 

«α. έναν υπάλληλο του Υπουργείου Εσωτερικών ή Δι¬ 
καιοσύνης, Διαφάνειας και Ανθρωπίνων Δικαιωμάτων, 
κατηγορίας ΠΕ, πτυχιούχο νομικής, ή τέως δικαστικό 
λειτουργό ή τέως δημόσιο υπάλληλο, κατηγορίας ΠΕ, 
πτυχιούχο νομικής, ή πρόσωπο εγνωσμένου κύρους, με 
εξειδίκευση ή εμπειρία στο προσφυγικό δίκαιο ή στο 
δίκαιο των ανθρωπίνων δικαιωμάτων ή στο διεθνές δί¬ 
καιο, ως Πρόεδρο». 

2. Η παράγραφος 5 του άρθρου 26 του π.δ. 114/2010, 
όπως η παράγραφος αυτή τροποποιήθηκε με την πε¬ 
ρίπτωση β' της παραγράφου 18 του άρθρου 35 του 
π.δ. 113/2013 (Α' 146), αντικαθίσταται ως εξής: 

«Η Επιτροπή Προσφυγών αποφασίζει τη μη κλήση 
του προσφεύγοντος όταν κρίνει ότι μπορεί να λάβει 
απόφαση επί της προσφυγής από τα στοιχεία του 
φακέλου. Αν τα στοιχεία του φακέλου δεν επαρκούν 
για τη λήψη απόφασης επί της προσφυγής, η Επιτρο¬ 
πή Προσφυγών καλεί τον προσφεύγοντα να υποβάλει 
συμπληρωματικά στοιχεία εντός (10) ημερών από την 
επίδοση της κλήσης, σύμφωνα με τα οριζόμενα στο 
άρθρο 7 ή να εμφανιστεί ενώπιον της. Στην τελευταία 
περίπτωση ο προσφεύγων ενημερώνεται το αργότερο 
πέντε (5) ημέρες πριν την ημερομηνία εξέτασής του 
και σε γλώσσα που κατανοεί για τον τόπο και την 
ημερομηνία εξέτασης της προσφυγής του, καθώς και 
για το δικαίωμά του να παραστεί αυτοπροσώπως ή 
και με δικηγόρο ή άλλο σύμβουλό του ενώπιον της 
Επιτροπής, για να εκθέσει προφορικά, με τη βοήθεια 
κατάλληλου διερμηνέα, τα επιχειρήματά του και να 
δώσει διευκρινίσεις ή να υποβάλει τυχόν συμπληρω¬ 
ματικά στοιχεία. Σε υποθέσεις στις οποίες υφίσταται 
σχετική γνωμοδότηση εκπροσώπου της Ύπατης Αρ¬ 
μοστείας του Ο.Η.Ε. για τους Πρόσφυγες, η Επιτροπή 
λαμβάνει απόφαση επί της προσφυγής από τα στοι¬ 
χεία του φακέλου». 

Άρθρο 4 

Στο τέλος της παραγράφου 4 του άρθρου 27 του 
π.δ. 114/2010 προστίθενται εδάφια ως εξής: 

«Σε περίπτωση άσκησης εμπρόθεσμης προσφυγής, το 
δελτίο αιτήσαντος άσυλο χορηγείται από τις αρμόδιες 
αρχές παραλαβής. Σε περίπτωση άσκησης εκπρόθε¬ 
σμης προσφυγής, το εν λόγω δελτίο χορηγείται εφόσον 
συντρέχουν οι προϋποθέσεις της παραγράφου 4 του 
άρθρου 25». 

Άρθρο 5 

1. Η παράγραφος 1 του άρθρου 28 του π.δ. 114/2010 
αντικαθίσταται ως εξής: 

«Ι.α. Ο Γενικός Γραμματέας Δημόσιας Τάξης του 
Υπουργείου Δημόσιας Τάξης και Προστασίας του Πολίτη 
δύναται να χορηγεί καθεστώς παραμονής για ανθρωπι¬ 
στικούς λόγους σε αιτούντα, του οποίου η αίτηση για 
παροχή διεθνούς προστασίας, υποβληθείσα πριν από 
την 7η Ιουνίου 2013, έχει απορριφθεί σε α' βαθμό κατά 
τα οριζόμενα στο πρώτο εδάφιο της παρ. 1 του άρθρου 
34 του π.δ. 113/2013. 

β. Οι Επιτροπές Προσφυγών, εφόσον απορρίπτουν την 
προσφυγή και κρίνουν ότι συντρέχουν μία ή περισσότε¬ 
ρες από τις προϋποθέσεις χορήγησης άδειας διαμονής 
για ανθρωπιστικούς λόγους σύμφωνα με την περίπτωση 
στ' του άρθρου 1 της υπ’ αριθμ. 30651/2014 από 3-6-2014 
κοινής υπουργικής απόφασης (Β' 1453), παραπέμπουν 
την υπόθεση στην προβλεπόμενη από την ως άνω κοινή 
υπουργική απόφαση αρχή, η οποία αποφασίζει σχετικά 
με τη χορήγηση της εν λόγω άδειας. Στην περίπτωση 
αυτή οι Επιτροπές Προσφυγών χορηγούν σχετική βε¬ 
βαίωση στον ενδιαφερόμενο». 

2. Η παράγραφος 3 του άρθρου 28 του π.δ. 114/2010 
αντικαθίσταται ως εξής: 

«3. Για τις διαδικασίες ανάκλησης του καθεστώτος 
παραμονής για ανθρωπιστικούς λόγους εφαρμόζονται 
αναλόγως οι διατάξεις του άρθρου 27». 

3. Η παράγραφος 5 του άρθρου 28 του π.δ. 114/2010 
αντικαθίσταται ως εξής: 

«Ο κάτοχος άδειας παραμονής για ανθρωπιστικούς 
λόγους, του οποίου η αίτηση για διεθνή προστασία 
είχε απορριφθεί από τις αρμόδιες αρχές του παρό¬ 
ντος, οφείλει να αναχωρήσει χωρίς άλλη ειδοποίηση 
μέχρι την ημερομηνία λήξης της ισχύος της, εκτός και 
αν τριάντα (30) τουλάχιστον ημέρες πριν την εκπνοή 
της προθεσμίας αυτής υποβάλει στο Γ ενικό Γ ραμματέα 
Δημόσιας Τάξης αίτηση για παράταση της ισχύος της. 
Ο τελευταίος αποφαίνεται οριστικώς περί της ανανέω¬ 
σης ή μη της εν λόγω άδειας». 

Άρθρο 6 

1. Η περίπτωση α' της παραγράφου 1 του άρθρου 32 
του π.δ. 114/2010 αντικαθίστανται ως εξής: 

«α. Επί προσφυγών, οι οποίες είχαν υποβληθεί εμπρό¬ 
θεσμα σύμφωνα με τις διατάξεις των π.δ. 61/1999 (Α' 63) 
ή π.δ. 90/2008 (Α' 138) και η εξέτασή τους εκκρεμεί». 

2. Η περίπτωση β' της παραγράφου 1 του άρθρου 32 
του π.δ. 114/2010 καταργείται και η περίπτωση γ' της 
ίδιας παραγράφου αναριθμείται σε β'. 

Άρθρο 7 

Μεταβατικές διατάξεις 

Ι.α. Κατά παρέκκλιση των διατάξεων των παραγράφων 
2 και 3 του άρθρου 14 του π.δ. 114/2010, η αποφαινόμενη 
αρχή του άρθρου 2 σημείο ιθ' του π.δ. 114/2010 διακόπτει, 
λόγω σιωπηρής ανάκλησης, τη διαδικασία εξέτασης 
των αιτημάτων διεθνούς προστασίας τα οποία, κατά 
την έναρξη ισχύος του παρόντος, έχουν απορριφθεί 
σε α' βαθμό και εκκρεμεί η εξέτασή τους σε β' βαθμό, 
εφόσον ο αϊτών δεν είχε εμφανισθεί για να ανανεώσει 
το ειδικό δελτίο αιτήσαντος άσυλο αλλοδαπού μέχρι 
την 31 Δεκεμβρίου 2013. Για τη διακοπή αυτή η αποφαι- 
νόμενη αρχή εκδίδει σχετική πράξη, η οποία επιδίδεται 
στον αιτούντα σύμφωνα με τις διατάξεις των άρθρων 
47 και επόμενα του Κώδικα Διοικητικής Δικονομίας 
(ν. 2717/1999, Α' 97). 

β. Σε περίπτωση επανεμφάνισης του ενδιαφερομένου 
ενώπιον της ως άνω αρχής εντός προθεσμίας εξήντα 
(60) ημερών από την επίδοση της σχετικής πράξης, αυ¬ 
τός έχει δικαίωμα να ζητήσει τη συνέχιση της εξέτασης 
του αιτήματος του από το στάδιο στο οποίο είχε διακο¬ 
πεί, προβάλλοντας τους λόγους για τους οποίους δεν 
συντρέχει σιωπηρή ανάκληση της αίτησής του. Μέχρι 
την οριστική κρίση της ως άνω αίτησης, ο ενδιαφερό¬ 


μενος δεν απελαύνεται από τη χώρα ούτε εκτελείται 
απόφαση επιστροφής. 

γ. Σε περίπτωση απόρριψης της αίτησης ή αν παρέλ- 
θει άπρακτη η παραπάνω προθεσμία και ο ενδιαφερό¬ 
μενος υποβάλλει νέα αίτηση διεθνούς προστασίας, αυτή 
λογίζεται ως μεταγενέστερη αίτηση (άρθρα 2 σημείο 
κα' και 23 του π.δ. 114/2010). 

2. α. Υποθέσεις για τις οποίες, κατά την έναρξη 
ισχύος του παρόντος, έχει ήδη εκδοθεί πράξη διακο¬ 
πής εξέτασης της αίτησης λόγω σιωπηρής ανάκλησης, 
σύμφωνα με τις παραγράφους 2 και 3 του άρθρου 14 
του π.δ. 114/2010 και την παράγραφο 7 του άρθρου 
18 του ν. 4058/2012 (Α' 63) και οι ενδιαφερόμενοι δεν 
εμφανίστηκαν ενώπιον της αρμόδιας αρχής προκει- 
μένου ζητήσουν τη συνέχιση της εξέτασης του αιτή¬ 
ματος ή της προσφυγής τους, τίθενται αμετάκλητα 
στο αρχείο. 

β. Σε περίπτωση που ο κατά τα ανωτέρω ενδιαφε¬ 
ρόμενος υποβάλλει νέα αίτηση διεθνούς προστασίας 
από την έναρξη ισχύος του παρόντος, αυτή λογίζεται 
ως μεταγενέστερη αίτηση (άρθρα 2 σημείο κα' και 23 
του π.δ. 114/2010). 

3. α. Προσφυγές οι οποίες υποβλήθηκαν εκπρόθεσμα 
στις Επιτροπές Προσφυγών του π.δ. 114/2010, πριν από 
την έναρξη ισχύος του παρόντος, εξετάζονται σε προκα¬ 
ταρκτικό στάδιο από το Διευθυντή της αρμόδιας αρχής 
εξέτασης (άρθρο 2 σημείο ιε' του π.δ. 114/2010). 

β. Με απόφαση του τελευταίου η εκπρόθεσμη προ¬ 
σφυγή εισάγεται για εξέταση κατ’ ουσία στις αρμόδιες 
Επιτροπές Προσφυγών (άρθρο 26 του π.δ. 114/2010), αν ο 
προσφεύγων αποδεικνύει ότι κατά την εκπνοή της προ¬ 
θεσμίας υποβολής της προσφυγής συνέτρεχαν λόγοι 
ανωτέρας βίας, οι οποίοι δικαιολογούσαν το εκπρόθε¬ 
σμο της υποβολής και ότι υπέβαλε αμελλητί την προ¬ 
σφυγή μετά τη λήξη των περιστατικών που συνιστούσαν 
τους λόγους ανωτέρας βίας. Η απόφαση του Διευθυντή 
επιδίδεται στον προσφεύγοντα σύμφωνα με το άρθρο 
7 του π.δ. 114/2010 και χορηγείται εκ νέου δελτίο αι- 
τήσαντος άσυλο από τις αρμόδιες αρχές παραλαβής 
(άρθρο 2 σημείο ιδ' του π.δ. 114/2010). Οι Επιτροπές 
Προσφυγών δύνανται να εξετάζουν κατά προτεραιότητα 
τις προσφυγές που παραπέμπονται σε αυτές από το 
Διευθυντή της ως άνω αρχής, σύμφωνα με τις διατάξεις 
της παραγράφου 6 του άρθρου 26. 

γ. Σε περίπτωση που κατά την εξέταση της εκπρόθε¬ 
σμης προσφυγής από το Διευθυντή της αρμόδιας αρχής 
εξέτασης διαπιστωθεί ότι δεν συντρέχουν οι προανα- 
φερόμενες προϋποθέσεις, η προσφυγή απορρίπτεται 
ως απαράδεκτη και τίθεται οριστικώς στο αρχείο με 
σχετική απόφαση, η οποία επιδίδεται στον προσφεύγο¬ 
ντα σύμφωνα με το άρθρο 7 του π.δ. 114/2010. 

4. Στις περιπτώσεις ρητής παραίτησης από την αίτηση 
διεθνούς προστασίας (άρθρο 14 παρ. 1 του π.δ. 114/2010) 
η οποία είχε υποβληθεί πριν από την έναρξη ισχύος του 
παρόντος, η υπόθεση τίθεται στο αρχείο από την αρ¬ 
μόδια αρχή εξέτασης (άρθρο 2 σημείο ιε' π.δ. 114/2010). 

5. α. Εκκρεμείς, κατά την έναρξη ισχύος του παρόντος, 
αιτήσεις ανανέωσης του καθεστώτος παραμονής για 
ανθρωπιστικούς λόγους που είχε χορηγηθεί βάσει του 
άρθρου 28 του π.δ. 114/2010, εξετάζονται από το Γενικό 
Γ ραμματέα Δημόσιας Τάξης του Υπουργείου Δημόσιας 
Τάξης και Προστασίας του Πολίτη, ο οποίος αποφαίνε- 
ται οριστικώς επ’ αυτών. 

β. Στις περιπτώσεις εξέτασης εκκρεμουσών, κατά την 
έναρξη ισχύος του παρόντος, προσφυγών του άρθρου 

25 του π.δ. 114/2010 οι Επιτροπές Προσφυγών (άρθρο 

26 π.δ. 114/2010), εφόσον απορρίπτουν την προσφυγή 
και κρίνουν ότι συντρέχουν μία ή περισσότερες από 
τις προϋποθέσεις χορήγησης άδειας διαμονής για αν¬ 
θρωπιστικούς λόγους σύμφωνα με την περίπτωση στ' 
του άρθρου 1 της υπ’ αριθμ. 30651/2014 από 3-6-2014 
κοινής υπουργικής απόφασης (Β' 1453), παραπέμπουν 
την υπόθεση στην προβλεπόμενη από την ως άνω κοινή 
υπουργική απόφαση αρχή, η οποία αποφασίζει σχετικά 
με τη χορήγηση της εν λόγω άδειας. Στην περίπτωση 
αυτή οι Επιτροπές Προσφυγών χορηγούν σχετική βε¬ 
βαίωση στον ενδιαφερόμενο». 

Άρθρο 8 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Νοεμβρίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΔΗΜΗΤΡΙΟΣ ΚΟΥΡΚΟΥΛΑΣ ΧΡΗΣΤΟΣ ΣΤΑΪΚΟΥΡΑΣ 

ΥΦΥΠΟΥΡΓΟΣ ΑΝΑΠΤΥΞΗΣ 

ΕΣΩΤΕΡΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΓΕΩΡΓΙΟΣ ΝΤΟΛΙΟΣ ΚΩΝΣΤΑΝΤΙΝΟΣ ΣΚΡΕΚΑΣ 

ΠΑΙΔΕΙΑΣ ΚΑΙ ΥΦΥΠΟΥΡΓΟΣ ΕΡΓΑΣΙΑΣ, 

ΘΡΗΣΚΕΥΜΑΤΩΝ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΑΝΔΡΕΑΣ ΛΟΒΕΡΔΟΣ ΒΑΣΙΛΕΙΟΣ ΚΕΓΚΕΡΟΓΛΟΥ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΔΗΜΟΣΙΑΣ ΤΑΞΗΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΑΡΑΛΑΜΠΟΣ ΑΘΑΝΑΣΙΟΥ ΒΑΣΙΛΕΙΟΣ ΚΙΚΙΛΙΑΣ 
-♦- 

Ίδρυση Υπηρεσίας Εξωτερικής Ασφάλειας Καταστήμα¬ 
τος Κράτησης Γ' τύπου Δομοκού και κατάρτιση Κα¬ 
νονισμού Λειτουργίας αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 1 του ν. 4249/2014 
«Αναδιοργάνωση της Ελληνικής Αστυνομίας, του Πυρο¬ 
σβεστικού Σώματος και της Γενικής Γραμματείας Πολι¬ 
τικής Προστασίας, αναβάθμιση Υπηρεσιών του Υπουρ¬ 
γείου Δημόσιας Τάξης και Προστασίας του Πολίτη και 
ρύθμιση λοιπών θεμάτων αρμοδιότητας Υπουργείου 
Δημόσιας Τάξης και Προστασίας του Πολίτη» (Α' 73). 

2. Τ ις διατάξεις του άρθρου 11 παρ. 1 περίπτ. α', β' και 
στ' του ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε 
με το άρθρο 1 παρ. 1 του ν. 1590/1986 (Α' 49). 


3. Τις διατάξεις του άρθρου 28 παρ. 1 ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

4. Τις διατάξεις του άρθρου 231 του ν. 4281/2014 «Μέ¬ 
τρα στήριξης και ανάπτυξης της ελληνικής οικονομίας, 
οργανωτικά θέματα Υπουργείου Οικονομικών και άλλες 
διατάξεις» (Α' 160). 

5. Τις διατάξεις του άρθρου 2 παρ. 5 του ν. 4274/2014 
«Ρυθμίσεις ποινικού και σωφρονιστικού δικαίου και άλ¬ 
λες διατάξεις» (Α' 147). 

6. Το πρώτο εδάφιο της παρ. 3 του άρθρου 22 του 
ν. 2362/1995 (Α' 247), όπως η παράγραφος αυτή τροπο¬ 
ποιήθηκε με το άρθρο 22 παρ. 3 του ν. 3871/2010 (Α' 141) 
και εξακολουθεί να ισχύει μέχρι την 31-12-2014, σύμφωνα 
με τις διατάξεις των άρθρων 14 παρ. 1 περίπτ. β', 20 
περίπτ. ιβ', 177 παρ. 1 περίπτ. α' και 183 παρ. 1 και 2 του 
ν. 4270/2014 (Α' 143). 

7. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, που 
κωδικοποιήθηκε με το άρθρο πρώτο του π.δ. 63/2005 
(Α' 98). 

8. Τ ις διατάξεις του π.δ. 184/2009 «Σύσταση Υπουργείου 
Προστασίας του Πολίτη και καθορισμός των αρμοδιο¬ 
τήτων του» (Α' 213). 

9. Το π.δ. 85/2012 (Α' 141), όπως ισχύει. 

10. Τις διατάξεις του π.δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (Α' 141). 

11. Τις διατάξεις του π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (Α' 134). 

12. Τις διατάξεις της υπ’ αριθμ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στάί- 
κούρα» (Β' 2105). 

13. Την υπ’ αριθμ. πρωτ. 7001/2/1476-ια από 14.10.2014 
εισήγηση του Αρχηγού Ελληνικής Αστυνομίας. 

14. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του κρα¬ 
τικού προϋπολογισμού ύψους 150.000,00 ευρώ περίπου 
για το έτος 2014, η οποία θα αντιμετωπισθεί σε βάρος 
των εγγεγραμμένων πιστώσεων του προϋπολογισμού 
εξόδων του Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», ενώ οι 
δαπάνες ύψους 1.860.000,00 ευρώ περίπου για το έτος 
2015 και 187.000,00 ευρώ περίπου για το έτος 2016 και 
καθένα από τα επόμενα έτη, θα βαρύνει τις εγγεγραμ¬ 
μένες πιστώσεις στον προϋπολογισμό του Υπουργείου 
Δημόσιας Τάξης και Προστασίας του Πολίτη εντός των 
προβλεπόμενων ορίων δαπανών στο πλαίσιο υλοποί¬ 
ησης του Μεσοπρόθεσμού Πλαισίου Δημοσιονομικής 
Στρατηγικής 2015-2018 (ν. 4263/2014). 

15. Την υπ’ αριθμ. 7001/2/365-α από 1-10-2014 βεβαίωση 
δέσμευσης πίστωσης της Διεύθυνσης Οικονομικών του 
Αρχηγείου της Ελληνικής Αστυνομίας. 

16. Την υπ’ αριθμ. 278/2014 Γνωμοδότηση του Συμβουλί¬ 
ου της Επικράτειας, ύστερα από πρόταση του Αναπλη¬ 
ρωτή Υπουργού Οικονομικών και του Υπουργού Δημό¬ 
σιας Τάξης και Προστασίας του Πολίτη, αποφασίζουμε: 

Άρθρο 1 

Ίδρυση - έδρα - διοικητική υπαγωγή 

1. Ιδρύεται Υπηρεσία Εξωτερικής Ασφάλειας Κατα¬ 
στήματος Κράτησης Γ' τύπου Δομοκού, με έδρα τον 
ομώνυμο δήμο. 

2. Η Υπηρεσία της προηγούμενης παραγράφου είναι 
επιπέδου Τμήματος και υπάγεται διοικητικά στη Διεύ¬ 
θυνση Αστυνομίας Φθιώτιδας. 

Άρθρο 2 

Αντικείμενο - έννοιες - ορισμοί 

1. Αντικείμενο του παρόντος διατάγματος είναι η 
ρύθμιση των επιμέρους θεμάτων που αφορούν στη σύ¬ 
σταση, στην έδρα, στην εσωτερική διάρθρωση, στην 
οργάνωση, στη στελέχωση, στα επιμέρους καθήκοντα 
και στις αρμοδιότητες των οργάνων και γενικά στη 
λειτουργία της Υπηρεσίας Εξωτερικής Ασφάλειας Κα¬ 
ταστήματος Κράτησης Γ' Τύπου Δομοκού. 

2. Για τους σκοπούς του παρόντος νοούνται ως: 

α. εξωτερική και περιμετρική φύλαξη, το σύνολο των 
προληπτικών και κατασταλτικών μέτρων που λαμβάνο- 
νται και των δράσεων που εκδηλώνονται, στο πλαίσιο, 
ιδίως, της αποτροπής και αντιμετώπισης οποιοσδήποτε 
μεμονωμένης ή ομαδικής απόδρασης ή απόπειρας από¬ 
δρασης κρατουμένων, της καταδίωξης και σύλληψης 
κρατουμένων που έχουν αποδράσει και επιχειρούν να 
διαφύγουν ή έχουν διαφύγει διαμέσου της περιφερει¬ 
ακής ζώνης προστασίας μέχρι να επιληφθούν οι άλλες 
κατά τόπο αρμόδιες αστυνομικές Υπηρεσίες, καθώς και 
της φύλαξης και προστασίας της κτιριακής και άλλων 
υποδομών και εγκαταστάσεων του Καταστήματος Κρά¬ 
τησης Γ' τύπου Δομοκού από οποιαδήποτε εξωτερική 
προσβολή ή δολιοφθορά, 

β. εξωτερική ζώνη προστασίας «νεκρή ζώνη», ο χώρος 
ο οποίος οριοθετείται από τη δομημένη επιφάνεια της 
περιμέτρου του Καταστήματος Κράτησης Γ' τύπου Δο¬ 
μοκού έως και την περιμετρική περίφραξη ασφάλειας, 

γ. «περιφερειακή ζώνη προστασίας», ο χώρος περιμε¬ 
τρικά του Καταστήματος Κράτησης Γ' τύπου Δομοκού, 
ο οποίος οριοθετείται από την περιμετρική περίφραξη 
μέχρι τα σημεία στα οποία εκτείνεται η τοπική αρμοδι¬ 
ότητα της Υπηρεσίας Εξωτερικής Ασφάλειας, συμπερι¬ 
λαμβανομένων και των εκτός του χώρου αυτού σημείων 
στα οποία έχουν εγκατασταθεί συσκευές, μέσα και κάθε 
είδους υλικοτεχνικός εξοπλισμός του Καταστήματος 
Κράτησης Γ' Τύπου Δομοκού και της Υπηρεσίας Εξω¬ 
τερικής Ασφάλειας Καταστήματος Κράτησης Γ' Τύπου 
Δομοκού, 

δ. θυρωρείο εισόδου/εξόδου, το σημείο επί της περι¬ 
μετρικής περίφραξης ασφάλειας του γηπέδου του Κα¬ 
ταστήματος, από το οποίο δύναται να εισέλθουν πεζοί 
και οχήματα στην εξωτερική ζώνη προστασίας (νεκρή 
ζώνη) αυτού και το αντίστροφο. 

Άρθρο 3 
Αποστολή 

1. Η Υπηρεσία Εξωτερικής Ασφάλειας Καταστήματος 
Κράτησης Γ' τύπου Δομοκού έχει ως αποστολή την 
εξασφάλιση της αποτελεσματικής εξωτερικής και περι¬ 
μετρικής φύλαξης του οικείου Καταστήματος Κράτησης, 
τη φύλαξη εισόδων και εξόδων του καταστήματος, τον 
έλεγχο εισερχομένων - εξερχομένων προσώπων, πραγ¬ 
μάτων και αλληλογραφίας, την ασφαλή μεταγωγή και 
φρούρηση των κρατουμένων, τη φρούρηση των νοση- 
λευομένων σε οποιοδήποτε θεραπευτήριο καταδίκων 
και υποδίκων και τη συνοδεία αυτών προς ανάκριση, 
εμφάνιση σε δικαστήριο ή ιατρική εξέταση, καθώς και 
την παροχή συνδρομής στη Διεύθυνση του Καταστή¬ 


ματος Κράτησης σε περιπτώσεις εκδήλωσης απείθειας, 
στάσης ή αντίστασης κρατουμένων σε νόμιμη διατα¬ 
γή και ιδίως στη διαταγή επιστροφής και εγκλεισμού 
στα κελιά ή τους θαλάμους κράτησης, καθώς και για 
τη διενέργεια σωματικής έρευνας αυτών ή έρευνας σε 
χώρους του καταστήματος. Η συνδρομή παρέχεται κα¬ 
τόπιν σχετικού εγγράφου αιτήματος του εισαγγελέα 
ή του νομίμου αναπληρωτή του και σε κατεπείγουσες 
περιπτώσεις κατόπιν προφορικού αιτήματος του διευ¬ 
θυντή ή του αναπληρωτή του ή του Αρχιφύλακα του 
Καταστήματος Κράτησης. 

2. Κατά την άσκηση των καθηκόντων του προσωπικού 
της ως άνω Υπηρεσίας εφαρμόζονται αναλόγως οι πα¬ 
ράγραφοι 1, 2 και 3 του άρθρου 50 του ν. 2721/1999, ενώ 
τηρούνται και οι διατάξεις του άρθρου 3 του ν. 3169/2003 
(Α' 189) που αφορούν στην κλιμάκωση της χρήσης του 
πυροβόλου όπλου, εκτός αν η τήρηση των διατάξεων 
αυτών είναι μάταιη υπό τις συγκεκριμένες συνθήκες 
ή επιτείνει τον κίνδυνο θανάτου ή σωματικής βλάβης. 

3. Γ ια την αποτελεσματική εκπλήρωση της αποστολής 
της η Υπηρεσία Εξωτερικής Ασφάλειας Καταστήματος 
Κράτησης Γ' τύπου Δομοκού διαθέτει και χρησιμοποι¬ 
εί τον απαραίτητο σύγχρονο υλικοτεχνικό εξοπλισμό, 
οπλισμό, μεταφορικά και λοιπά μέσα και εφόδια. Σ’ αυτά 
περιλαμβάνονται όπλα και οπλικά συστήματα αποτρο¬ 
πής εναέριας προσβολής, αντιαρματικά όπλα, συστήμα¬ 
τα οπτικής παρατήρησης, χημικά μέσα, χειροβομβίδες 
κρότου - λάμψης, ανιχνευτές μεταλλικών αντικειμένων, 
αστυνομικοί σκύλοι και γενικά τα όπλα, μέσα και εφόδια 
που απαιτούνται για την πλήρη επίγεια, υπόγεια και 
εναέρια προστασία του Καταστήματος Κράτησης Γ' 
τύπου Δομοκού. 

Άρθρο 4 

Διάρθρωση - Αρμοδιότητες 

1. Η Υπηρεσία Εξωτερικής Ασφάλειας Καταστήματος 
Κράτησης Γ' τύπου Δομοκού διαρθρώνεται εσωτερικά 
στα εξής Γ ραφεία: 

α. Γ ραφείο Φρούρησης, 
β. Γ ραφείο Μεταγωγών, 
γ. Γ ραφείο Διοικητικής Υποστήριξης, 
δ. Ειδική Ομάδα Άμεσης Αντίδρασης. 

2. Το Γραφείο Φρούρησης είναι αρμόδιο για την 
εξωτερική και περιμετρική φύλαξη του Καταστήματος 
Κράτησης και τη λήψη όλων των απαραίτητων για το 
σκοπό αυτό προληπτικών και κατασταλτικών μέτρων. 
Ειδικότερα, το Γ ραφείο αυτό μεριμνά για: 

α. την εξωτερική φρούρηση, σε 24ωρη βάση, του Κα¬ 
ταστήματος Κράτησης Γ' τύπου Δομοκού, καθώς και 
του καταστήματος, των εγκαταστάσεων, των μέσων 
και του εξοπλισμού της Υπηρεσίας, 
β. τη στελέχωση των φυλακίων/σκοπιών που βρίσκο¬ 
νται τόσο επί των τοίχων της περιμέτρου του Καταστή¬ 
ματος Κράτησης, όσο και εντός της εξωτερικής ζώνης 
προστασίας (νεκρή ζώνη) αυτού, 
γ. την εκτέλεση εποχούμενων περιπολιών στην εξω¬ 
τερική και περιφερειακή ζώνη προστασίας του Κατα¬ 
στήματος Κράτησης Γ' τύπου Δομοκού, 
δ. τη φρούρηση του θυρωρείου εισόδου/εξόδου του 
Καταστήματος Κράτησης και τον έλεγχο, με φυσικό 
τρόπο (δια των αισθήσεων) και με τη χρήση τεχνολο¬ 
γικού εξοπλισμού ασφάλειας, των εισερχομένων/εξερ- 
χομένων προσώπων - πραγμάτων και αλληλογραφίας, 

καθώς και τον μακροσκοπικό έλεγχο φορτίων τροφο¬ 
δοσίας και λοιπών προμηθειών του Καταστήματος Κρά¬ 
τησης Γ' τύπου Δομοκού. 

3. Στο Γραφείο Φρούρησης λειτουργεί, επίσης, σε 
24ωρη βάση, Κέντρο Ελέγχου και Λήψης Εικόνων και 
Σημάτων, το οποίο στελεχώνεται αποκλειστικά από 
προσωπικό της Υπηρεσίας Εξωτερικής Ασφάλειας Κα¬ 
ταστήματος Κράτησης Γ' τύπου Δομοκού. Στο Κέντρο 
αυτό απολήγουν όλα τα τεχνικά συστήματα ελέγχου και 
εποπτείας, που είναι εγκατεστημένα και λειτουργούν 
στην εξωτερική και περιφερειακή ζώνη προστασίας του 
Καταστήματος Κράτησης και είναι διασυνδεδεμένο με 
το αντίστοιχο κεντρικό ηλεκτρονικό σύστημα ελέγχου 
των εσωτερικών χώρων του Καταστήματος Κράτησης. 

4. Το Γραφείο Μεταγωγών είναι αρμόδιο για την 
ασφαλή μεταγωγή και φρούρηση των κρατουμένων 
σε θεραπευτήρια και δικαστήρια, καθώς και για την 
αντιμετώπιση ιδιαίτερα κρίσιμων περιστατικών και κα¬ 
ταστάσεων που απειλούν την ασφαλή λειτουργία του 
Καταστήματος Κράτησης Γ' τύπου Δομοκού, και ειδι¬ 
κότερα για: 

α. τον έλεγχο της ταυτότητας και της κατάστασης 
της υγείας των μεταγόμενων, καθώς και την προσεκτική 
έρευνα αυτών και των τυχόν χειραποσκευών τους, πριν 
από την παραλαβή τους από τον καθορισμένο χώρο του 
Καταστήματος Κράτησης Δομοκού για την εκτέλεση 
της μεταγωγής τους, 

β. την ασφαλή μεταγωγή και φρούρηση των κρατου¬ 
μένων, κατά τη διάρκεια της μεταγωγής τους από το 
Κατάστημα Κράτησης Γ' τύπου Δομοκού στον τόπο 
προορισμού τους και αντίστροφα, 

γ. τη φρούρηση των κρατουμένων του Καταστήματος 
Κράτησης Γ' τύπου Δομοκού κατά τη διάρκεια ιατρικών 
εξετάσεών τους ή νοσηλείας τους σε θεραπευτήρια και 
εμφάνισής τους σε Δικαστικές ή Ανακριτικές Αρχές, 

δ. την παροχή συνδρομής στο Γ ραφείο Φρούρησης 
για την ενίσχυση της εξωτερικής και περιμετρικής φύ¬ 
λαξης του Καταστήματος Κράτησης Γ' τύπου Δομοκού, 
σύμφωνα με τις επικρατούσες συνθήκες ασφάλειας και 
τις ειδικότερες επιχειρησιακές ανάγκες. 

5. Το Γραφείο Διοικητικής Υποστήριξης είναι αρμόδιο 
για το χειρισμό θεμάτων προσωπικού, τη διαχείριση 
του χρηματικού και υλικού, την εξασφάλιση της γραμ¬ 
ματειακής εξυπηρέτησης και της εν γένει λειτουργίας 
της Υπηρεσίας, συμπεριλαμβανομένης και της τεχνικής 
υποστήριξης αυτής. 

6. Η Ειδική Ομάδα Άμεσης Αντίδρασης (Ε.Ο.Α.Α.) συ¬ 
γκροτείται από ειδικά εκπαιδευμένο και εξοπλισμένο 
προσωπικό, τελεί υπό την εποπτεία και έλεγχο του 
διοικητή της Υπηρεσίας και ενεργεί βάσει των εντολών 
και των κατευθύνσεων αυτού. Η Ε.Ο.Α.Α. δραστηριοποι¬ 
είται σε ιδιαιτέρως σοβαρές και κρίσιμες καταστάσεις 
των οποίων η αποτελεσματική αντιμετώπιση απαιτεί 
την επέμβαση του προσωπικού της, ιδίως σε περίπτωση 
απείθειας, στάσης και απόδρασης κρατουμένων. 

Άρθρο 5 
Στελέχωση 

Η ως άνω Υπηρεσία στελεχώνεται με αστυνομικό προ¬ 
σωπικό και ειδικούς φρουρούς σύμφωνα με τις δια¬ 
τάξεις του π.δ. 100/2003 (Α' 94) και του π.δ. 211/2005 
(Α' 254), αντίστοιχα. Για τη μετάθεση στην εν λόγω 
Υπηρεσία, προκειμένου να στελεχωθούν τα Γ ραφεία 


Φρούρησης και Μεταγωγών, καθώς και η Ειδική Ομάδα 
Άμεσης Αντίδρασης, γίνεται προηγουμένως ονομαστική 
επιλογή, με υπηρεσιακά κριτήρια (άρθρο 2 παρ. 4 του 
π.δ. 100/2003 και άρθρο 2 παρ. 3 π.δ. 211/2005) μεταξύ 
του προσωπικού το οποίο υπηρετεί σε Υπηρεσίες της 
Διεύθυνσης Αστυνομίας Φθιώτιδας ή προσωπικού το 
οποίο μετατίθεται ή τοποθετείται σε αυτή, από πεντα¬ 
μελή επιτροπή αποτελούμενη από το Διευθυντή της 
Διεύθυνσης Αστυνομίας Φθιώτιδας, το Διοικητή του 
Τμήματος Μεταγωγών - Δικαστηρίων Λαμίας, το Διοι¬ 
κητή της Υπηρεσίας Εξωτερικής Ασφάλειας Καταστή¬ 
ματος Κράτησης Γ' τύπου Δομοκού, έναν (1) ανώτερο 
Αξιωματικό της Διεύθυνσης Αστυνομικών Επιχειρήσεων 
Αττικής και έναν (1) Υγειονομικό Αξιωματικό - Ψυχολόγο, 
που ορίζονται με τους αναπληρωτές τους, με απόφα¬ 
ση του Γ ενικού Περιφερειακού Αστυνομικού Διευθυντή 
Στερεός Ελλάδος. 

Άρθρο 6 

Όργανα - Καθήκοντα Οργάνων 

1. Ως Διοικητής της Υπηρεσίας τοποθετείται ανώτερος 
αξιωματικός της Ελληνικής Αστυνομίας, με το βαθμό του 
Αστυνομικού Υποδιευθυντή ή του Αστυνόμου Α'.'Εχει τα 
καθήκοντα που ορίζονται στο άρθρο 25 του π.δ.141/1991 
(Α'-58), ως προς τη διοίκηση της Υπηρεσίας του, ενώ, 
σε ότι αφορά την ειδικότερη αποστολή της Υπηρεσίας 
του, έχει κυρίως τ’ ακόλουθα καθήκοντα: 

α. μεριμνά για την ορθή και απαρέγκλιτη εφαρμογή 
του Κανονισμού Ασφάλειας και των Κανονιστικών Απο¬ 
φάσεων που αφορούν την λειτουργία της Υπηρεσίας 
Εξωτερικής Ασφάλειας Καταστήματος Κράτησης Γ' Τύ¬ 
που Δομοκού και εισηγείται την επικαιροποίησή τους 
στα προϊστάμενα υπηρεσιακά όργανα, όταν απαιτείται, 
β. παρακολουθεί θέματα που σχετίζονται με τα μέτρα 
ασφάλειας στο εσωτερικό του Καταστήματος Κράτησης 
Γ' Τύπου Δομοκού, τα οποία δύναται να επηρεάσουν 
την εύρυθμη και αποτελεσματική λειτουργία της Υπη¬ 
ρεσίας του, προτείνοντας, σε συντρέχουσα περίπτωση, 
στη Διεύθυνση του Καταστήματος Κράτησης Γ' Τύπου 
Δομοκού την αύξησή τους, λαμβάνοντας ταυτόχρονα τα 
αναγκαία αστυνομικά μέτρα και αναφέροντας ιεραρχικά 
προς τους προϊσταμένους του, 
γ. μεριμνά για την υλοποίηση της αλλαγής επιπέδου 
ετοιμότητας της Υπηρεσίας, όταν αυτό απαιτείται, ενερ¬ 
γώντας σύμφωνα με τις προβλέψεις του Συστήματος 
Διαχείρισης Περιστατικών και Κρίσεων αρμοδιότητας 
Ελληνικής Αστυνομίας, με την κωδική ονομασία «ΠΟ¬ 
ΛΥΔΕΥΚΗΣ», 

δ. συνεργάζεται με τον Διευθυντή του Καταστήματος 
Κράτησης Γ' τύπου Δομοκού, καθώς και με λοιπές αρχές 
ασφάλειας στο πλαίσιο των αρμοδιοτήτων του, 
ε. αναφέρει άμεσα στον οικείο Αστυνομικό Διευθυντή 
ή στον αναπληρωτή του για κάθε σοβαρό ή έκτακτο 
περιστατικό το οποίο συμβαίνει στο Κατάστημα Κρά¬ 
τησης Γ' τύπου Δομοκού, αιτούμενος κατά περίπτωση 
την ενίσχυση της Υπηρεσίας του με πόρους, 
στ. εισηγείται, στο πλαίσιο εκπαίδευσης του προ¬ 
σωπικού της Υπηρεσίας του, τη διενέργεια ασκήσεων 
ετοιμότητας και εκπαιδεύσεων, τόσο με σκοπό την 
εξοικείωση του προσωπικού με τις διαδικασίες που 
προβλέπονται στον Κανονισμό Ασφάλειας, όσο και 
για την διαρκή αξιολόγηση του Κανονισμού και των 
μνημονίων ενεργειών, 

ζ. αναλαμβάνει προσωπικά το συντονισμό του συνόλου 
του προσωπικού της Υπηρεσίας του, παρέχοντας κατάλ¬ 
ληλες κατευθύνσεις και οδηγίες για την αντιμετώπιση 
καταστάσεων έκτακτης ανάγκης, 
η. φροντίζει για τη διατήρηση σχέσεων καλής επικοι¬ 
νωνίας, συνεργασίας και αμοιβαίας κατανόησης μεταξύ 
του προσωπικού της Υπηρεσίας του και του προσωπικού 
του Καταστήματος Κράτησης Γ' τύπου Δομοκού, καθώς 
και για τη διατήρηση της συνοχής της Υπηρεσίας του, 
θ. φροντίζει για την ανάπτυξη και διατήρηση σε υψηλό 
βαθμό του ηθικού του προσωπικού της Υπηρεσίας του, 
ώστε να είναι πάντοτε ικανό για την εκπλήρωση της 
ειδικής αποστολής του, 

ι. συντάσσει τις εκθέσεις αξιολόγησης των αξιωματικών 
της Υπηρεσίας του και γνωματεύει στις εκθέσεις ικανότη¬ 
τας που συντάσσει ο Υποδιοικητής για το λοιπό προσωπικό, 
ια. εκτελεί κάθε άλλη αρμοδιότητα που του ανατίθεται 
αρμοδίως και προβλέπεται στους Οργανικούς Νόμους 
και Κανονισμούς της Ελληνικής Αστυνομίας ή σ’ άλλες 
διατάξεις, 

2. Ως υποδιοικητής της Υπηρεσίας τοποθετείται αξι¬ 
ωματικός, με το βαθμό του Αστυνόμου Α' ή του Αστυ¬ 
νόμου Β' και έχει τις ακόλουθες αρμοδιότητες: 

α. είναι άμεσος βοηθός του διοικητή και αναπληρώνει 
αυτόν σε περίπτωση απουσίας ή κωλύματος, 
β. επιβλέπει τη διεξαγωγή των εργασιών και συντονίζει 
τη δράση στους τομείς ευθύνης που του ανατίθενται, 
γ. ενημερώνεται για τα προβλήματα των τομέων ευθύ¬ 
νης του, αξιολογεί αυτά και συμμετέχει στο σχεδίασμά 
διάταξης της Υπηρεσίας για την αντιμετώπισή τους, 
δ. λαμβάνει γνώση της εισερχόμενης αλληλογραφίας 
και προσυπογράφει όλα τα έγγραφα τα οποία υπογρά¬ 
φει ο διοικητής, 

ε. συντάσσει τις εκθέσεις ικανότητας του προσωπικού 
της Υπηρεσίας και 

στ. εκτελεί κάθε άλλη αρμοδιότητα που ανατίθεται σ’ 
αυτόν από τον Οργανισμό και Κανονισμό της Ελληνικής 
Αστυνομίας ή από άλλες διατάξεις. 

3. Ως Προϊστάμενοι Γ ραφείων ορίζονται από το Διοι¬ 
κητή της Υπηρεσίας κατώτεροι αξιωματικοί της Ελλη¬ 
νικής Αστυνομίας, με το βαθμό του Αστυνόμου Β' ή του 
Υπαστυνόμου Α', οι οποίοι έχουν κυρίως τ’ ακόλουθα 
καθήκοντα: 

α. αναλαμβάνουν προσωπικά το συντονισμό του προ¬ 
σωπικού των γραφείων τους, παρέχοντας κατάλληλες 
κατευθύνσεις και οδηγίες, προς εκπλήρωση των καθη¬ 
κόντων τους, 

β. ευθύνονται προσωπικά για την κανονική και απο¬ 
τελεσματική λειτουργία των Γ ραφείων τους, σύμφω¬ 
να με τις εντολές και τις οδηγίες του Διοικητή ή του 
Υποδιοικητή, 

γ. συνεργάζονται μεταξύ τους, για την ομαλή και 
αποτελεσματικότερη εκπλήρωση της αποστολής της 
Υπηρεσίας, 

δ. ελέγχουν το προσωπικό τους, ώστε να εφαρμόζεται 
με ακρίβεια ο Κανονισμός Ασφάλειας του Καταστήμα¬ 
τος Κράτησης, 


ε. εκτελούν κάθε άλλη αρμοδιότητα που τους ανα¬ 
τίθεται αρμοδίως και προβλέπεται στους Οργανικούς 
Νόμους και Κανονισμούς της Ελληνικής Αστυνομίας ή 
από άλλες διατάξεις. 

4. Ως Αξιωματικός Υπηρεσίας τοποθετείται στο Γ ρα¬ 
φείο Φρούρησης, επί 24ώρου βάσεως, κατώτερος αξι¬ 
ωματικός της Ελληνικής Αστυνομίας, με το βαθμό του 
Υπαστυνόμου Α' ή του Υπαστυνόμου Β', ο οποίος έχει τα 
καθήκοντα που ορίζονται στο άρθρο 60 του π.δ. 141/1991 
(Α' 58) και ειδικότερα: 

α. επιβλέπει την κανονική ανάληψη και παράδοση υπη¬ 
ρεσίας από το διατεταγμένο σε Υπηρεσία προσωπικό, 
β. ελέγχει και παραλαμβάνει τον οπλισμό, τα μέσα και 
τα λοιπά δημόσια είδη και φροντίζει για την ασφαλή 
φύλαξή τους, 

γ. ενεργεί τακτικές και έκτακτες επιθεωρήσεις στο 
προσωπικό, με σκοπό τη διαπίστωση του βαθμού ετοι¬ 
μότητας, ικανότητας και αποτελεσματικότητας αυτών 
δίνοντας οδηγίες και κατευθύνσεις, 
δ. παραλαμβάνει την αλληλογραφία που διακινείται 
ταχυδρομικώς τις ώρες που δεν λειτουργεί το Γ ραφείο 
Διοικητικής Υποστήριξης, 

ε. διαμεσολαβεί - παρεμβαίνει άμεσα για τη διευθέ¬ 
τηση τυχόν προβλημάτων ή δυσλειτουργιών που ανα¬ 
κύπτουν κατά τη διάρκεια της υπηρεσίας του, 
στ. ενημερώνει άμεσα τον Διοικητή για κάθε σοβαρό 
ή έκτακτο περιστατικό το οποίο λαμβάνει χώρα στο 
Κατάστημα Κράτησης, λαμβάνοντας ταυτόχρονα τα 
ενδεικνυόμενα κατά περίπτωση μέτρα, σύμφωνα με τον 
Κανονισμό Ασφάλειας του Καταστήματος Κράτησης, 
μέχρι αφίξεως αυτού στο Κατάστημα Κράτησης, 
ζ. αναφέρει εγγράφως το αποτέλεσμα της υπηρεσίας 
του και κάθε παράλειψη ή παράπτωμα που διαπράχθηκε 
από υφιστάμενό του κατά τη διάρκεια της υπηρεσίας του, 
η. εκτελεί κάθε άλλη αρμοδιότητα που του ανατίθεται 
αρμοδίως και προβλέπεται στους Οργανικούς Νόμους 
και Κανονισμούς της Ελληνικής Αστυνομίας ή σ’ άλλες 
διατάξεις. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Νοεμβρίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.9 1 ") 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 10025201 12140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































